Diari Oficial de la Generalitat Valenciana


Sumari del DOGV 9626, del 27-06-2023 (2023/7216)

ACORD de 22 de juny de 2023, del Consell, pel qual s'autoritza transferència de crèdits del capítol 7 del programa 421.70 Infraestructures educatives, al capítol 8 del programa 457.10 Foment de l'activitat esportiva, per import de 8.998.898,22 euros, i la inclusió del projecte financer en aquest últim programa per a l'ampliació de capital del Circuit del Motor i Promoció Esportiva, SAU (expedient 09.017/23-119).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9626

Data del DOGV
:   27-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7216


Data del document
:   22-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de juny de 2023, del Consell, pel qual s'autoritza transferència de crèdits del capítol 7 del programa 421.70 Infraestructures educatives, al capítol 8 del programa 457.10 Foment de l'activitat esportiva, per import de 8.998.898,22 euros, i la inclusió del projecte financer en aquest últim programa per a l'ampliació de capital del Circuit del Motor i Promoció Esportiva, SAU (expedient 09.017/23-119). [2023/7216]  
  
El Consell d'Administració del Circuit del Motor i Promoció Esportiva SAU, en la reunió de data 26 d'abril de 2023, atesa la situació financera i patrimonial de la societat i en aplicació del que es disposa en el Reial decret legislatiu 1/2010, de 2 de juliol, pel qual s'aprova el text refós de la Llei de societats de capital, va acordar mesures per a restablir l'equilibri patrimonial, alhora que, per unanimitat es va acordar proposar a la Generalitat, com a soci únic, la realització d'una operació societària consistent en la reducció de capital de 76.220.619,63 euros amb càrrec als resultats negatius d'exercicis anteriors, pèrdues de l'exercici i reserves negatives, i una ampliació simultània de 8.998.898,22 euros en una operació acordió, mitjançant la subscripció d'accions nominatives.  
  
L'aportació de capital es considera necessària per a poder fer front als compromisos adquirits enfront de tercers, cobrir les necessitats de liquiditat de la societat i reforçar la situació patrimonial d'aquesta.  
  
Conseqüència de l'esmentat acord i per a fer efectiva aquesta ampliació, per part de la Conselleria d'Educació, Cultura i Esport, es proposa dotar el capítol 8 «Actius financers» en el programa 457.10 Foment de l'activitat esportiva, amb 8.998.898,22 euros per a la inclusió del projecte financer PB003 «Adquisició i participació en el Circuit del Motor i Promoció Esportiva, SAU» pel mencionat import.  
Per al finançament, es proposa la minoració pel mateix import de la línia de transferència T8254 «Finançament delegació de competències en matèria d'infraestructures educatives d'Educació Secundària» del capítol 7 del programa 421.70 Infraestructures educatives, disponibilitats que no estan vinculades a compromisos pendents ni a finançament condicionat.  
A aquest efecte, i en virtut del que es disposa en els articles 21 i 23 de la Llei 9/2022, de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació 60.78.33.381.74.3, per import de 8.998.898,22 euros, que implica la minoració de la línia de transferència T8254, d'acord amb el següent detall:  
  
  
Codi Denominació Dotació anterior Modificació Dotació actual  
T8254 Finançament delegació de competències en matèria d'infraestructures educatives d'Educació Secundària. 54.366.960,00 - 8.998.898,22 42.939.408,78  
  
  
  
Segon  
Autoritzar l'habilitació del capítol 8 «Actius financers» en el programa 457.10 Foment de l'activitat esportiva, aplicació 93.42.60.230.49.9, per import de 8.998.898,22 euros, i la inclusió del projecte financer PB003 d'acord amb el següent detall:  
  
Codi Denominació projecte Import  
PB003 Adquisició i participació en Circuit del Motor i promoció esportiva, SAU. 8.998.898,22  
  
  
  
València, 22 de juny de 2023  
  
La consellera secretària,  
AITANA MAS MAS